חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון) (תיקון), התשפ"ד-2024
הצעת חוק ממשלתית, הכנסת ה-25
פורסם: ספר החוקים, חוברת 3199, עמ' 764, 2024-04-02T00:00:00+03:00
החוק מאריך את תוקפן של תקנות שעת חירום המאפשרות מניעת פגישה של עצורים ביטחוניים, הקשורים לפעולות האיבה שהתרחשו בין ה-7 באוקטובר לבין ה-10 באוקטובר 2023 או למלחמה בעזה, עם עורכי הדין שלהם. בנוסף, התיקון קובע כי המניעה תחול עד לתום 60 ימים מהמועד הראשוני שבו החלה מניעת הפגישה של העצורים, אלא אם נמצא בהליך אישור מיוחד טעם להארכה לאור חשש לפגיעה בחיי אדם הקשורה לפעולות המלחמה. במקרה שכזה, רשאי בית המשפט המחוזי להאריך את התקופה  עד ל-120 ימים. התקנות יעמדו בתוקף עד ה-18 ביוני 2024.